**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**"DĖL VIEŠOSIOS ĮSTAIGOS KLAIPĖDOS KRAŠTO BURIAVIMO SPORTO MOKYKLOS "ŽIEMYS" STEIGIMO"**

2013-02-11

**1. Sprendimo projekto esmė, tikslai ir uždaviniai.**

Sprendimo projekto tikslas - pakeisti viešosios įstaigos Klaipėdos krašto buriavimo sporto mokyklos pavadinimą „Šiaurys“ į „Žiemys“.

**2. Projekto rengimo priežastys ir kuo remiantis parengtas sprendimo projektas.**

2013 m. vasario 7 d. buvo priimtas Klaipėdos miesto savivaldybės tarybos sprendimas dėl viešosios įstaigos Klaipėdos krašto buriavimo sporto mokyklos „Šiaurys“ steigimo.

2013 m. vasario 8 d. Klaipėdos jūrinio buriuotojų klubo prezidentas (vienas iš steigėjų) Salvijus Paškauskas informavo, kad VĮ „Registrų centras“ atsisako registruoti įstaigą tokiu pavadinimu, nes vadovaujantis LR firmų vardų įstatymu, juridinio asmens pavadinimas nėra registruojamas, jei jis sutampa su jau įregistruotais pavadinimais arba yra į juos klaidinančiai panašūs. Šiuo metu Lietuvoje jau yra 3 įstaigos įregistruotos pavadinimu „Šiaurys“.

Atsižvelgiant į tai, kad šiaurės vėjo pavadinimo „Šiaurys“ naudoti negalima, prašoma pavadinimą pakeisti į „Žiemys“. Žiemys yra Lietuviškas šiaurės vėjo pavadinimo atitiktis. Kiti pavadinimai tokie kaip: „Budys“, „Šiaurės vėjas“, „Šiaurinis“, „Laisvas vėjas“ ir pan. jau yra įregistruoti kitų juridinių asmenų.

Klaipėdos jūrinio buriuotojų klubo prezidentas Salvijus Paškauskas šiuo metu yra pateikęs prašymą VĮ „Registro centro“ juridinių asmenų registrui dėl viešosios įstaigos Klaipėdos krašto buriavimo sporto mokyklos „Žiemys“ pavadinimo atitikmens jau įregistruotiems ar laikinai rezervuotiems LR pavadinimams. VĮ „Registro centro“ juridinių asmenų registras patikrins pasirinkto pavadinimo atitiktį jau įregistruotiems pavadinimams bei 6 mėnesiams laikinai įtrauks pasirinktą pavadinimą į duomenų bazę, kad kiti asmenys nebegalėtų tuo laikotarpiu juo pasinaudoti.

**3. Kokių rezultatų laukiama.**

Priėmus sprendimą, bus pakeistas viešosios įstaigos Klaipėdos krašto buriavimo sporto mokyklos pavadinimas į „Žiemys“. Įstaigą bus galima įregistruoti VĮ „Registrų centre“.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu gauti pasiūlymai iš teisės skyriaus specialistų buvo įvertinti.

**5. Galimos teigiamos ar neigiamos sprendimo priėmimo pasekmės.**

Teigiamos pasekmės - bus pakeistas viešosios įstaigos Klaipėdos krašto buriavimo sporto mokyklos pavadinimas į „Žiemys“ ir bus galima atlikti visus būtinus veiksmus įstaigai įregistruoti.

Neigiamų pasekmių nenumatoma.

Sporto ir kūno kultūros skyriaus vedėjas Mantas Bagočius